เรื่องร้องเรียน: เผาขยะในที่โล่ง ส่งผลกระทบต่อคุณภาพอากาศ เป็นอันตรายต่อสุขภาพและชีวิตผู้อยู่อาศัยในบริเวณโดยรอบ กลุ่มควันฟุ้งกระจายบริเวณใกล้เคียง เกิดเหตุวันที่ 2 ม.ค. 2566 เวลา 8:45 ช่วงเช้า ในบริเวณศาลาสวด 2 วัดแจงร้อน
การดำเนินการของเจ้าหน้าที่: วันที่ 2 มกราคม 2566 เวลา 09.30 น.เจ้าหน้าที่เทศกิจ 254 ตรวจสอบเหตุร้องเรียนเผาขยะในที่โล่ง จากการตรวจสอบพบมีการเผาขยะในที่โล่งหลังศาลาการเปรียญจริง เจ้าหน้าที่เทศกิจได้ประชาสัมพันธ์แจ้งเตือนกับผู้ถูกร้องให้นำน้ำมาดับกองไฟที่เผาขยะและแจ้งไม่ให้เผาขยะบริเวณนี้อีกพร้อมกำชับว่าถ้าจะทำลายขยะให้ทำการจัดเก็บใส่ถุงดำแล้วนำไปทิ้งตามจุดที่รองรับขยะที่กำหนดไว้ภายในวัด เพื่อไม่ให้ส่งผลกระทบต่อสภาพอากาศและสุขภาพของผู้พักอาศัยโดยรอบพื้นที่วัด ซึ่งผู้ถูกร้องรับทราบและยินดีให้ความร่วมมือกับเจ้าหน้าที่เป็นอย่างดี ทั้งนี้เจ้าหน้าที่จักได้ตรวจกวดขันอย่างต่อเนื่องต่อไป บริเวณวัดแจงร้อน ซอยราษฎร์บูรณะ 37 ถนนราษฎร์บูรณะ
ความเห็นของผู้แจ้ง: ขอบคุณเจ้าหน้าที่ผู้เกี่ยวข้องทุกท่านที่เข้าดำเนินการ อยากฝากประสานไปยังสำนักงานเขตให้เพิ่มความถี่ในดารเข้าเก็บขยะให้มากขึ้นเพื่อช่วยลดต้นเหตุของปัญหา นั่นคือการกำจัดขยะแบบถูกวิธี
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร